**ALL THE WORLD’S A STAGE- OUTPUT: Kratka predstava**

**MEĐUPREDMETNE TEME:** Osobni i socijalni razvoj; Učiti kako učiti; Građanski odgoj i obrazovanje; Poduzetništvo; Upotreba informacijske i komunikacijske tehnologije;

**PREDMETNA KORELACIJA**: Priroda i društvo/Biologija; Zemljopis; Fizika; Povijest; Glazbena kultura; Likovna kultura;Informatika; Hrvatski jezik

**ISHODI/UČENIK ĆE MOĆI**:

* analizirati i raspravljati poznati Shakespearov citat
* pronaći više informacija o Williamu Shakespearu i predstaviti ga ostatku razreda
* usporediti čitanje knjige i gledanje filma vodeći se pitanjima na radnom listiću
* pronaći odgovarajuće e-naslove nakon gledanja krakih trailera filmova
* koristiti tehniku čitanja 'skimming and scanning' kako bi pronašao/la e-naslove koji pripadaju žanrovima horora i/ili misterija
* globalno i selektivno razumjeti tekst pri slušanju i čitanju
* izdvojiti ključne i specifične informacije
* odabrati e-naslov unutar kolekcije prema vlastitom interesu
* snimiti pitanja i označiti izraze koristeći funkcionalnosti digitalne knjižnice *Oxford Reading Club* (dalje u tekstu ORC)
* samostalno čitati i/ili slušati određeni dio e-naslova
* pokazati razumijevanje pročitanog i/ili poslušanog kroz rješavanje zadataka razumijevanja
* pokazati razumijevanje vokabulara i/ili gramatičkih struktura kroz rješavanje zadataka vokabulara i/ili gramatike
* pronaći i spremiti nepoznate riječi koristeći funkcionalnosti ORC-a (*Vocabulary; Dictionary*)
* u parovima ili grupama diskutirati o pročitanom/poslušanom i razgovarati o iskustvu intenzivnog čitanja
* izraditi križaljku ili kviz (online ili papirnati) na temelju prnađenih riječi koristeći se detaljnim uputama
* samostalno organizirati čitanje izvan nastave, u sklopu istraživačke projektne aktivnosti doma
* samostalno čitati odabrani e-naslov na ORC-u koristeći se svim funkcionalnostima digitalne knjižnice
* za vrijeme samostalnog čitanja pronaći i spremiti nepoznate riječi, rješavati zadatke razumijevanja, vokabulara i gramatike, podcrtati najuzbudljivije dijelove e-naslova napisati kratki sažetak priče koristeći Story Summary Sheet
* u parovima ili grupama diskutirati o pročitanom/poslušanom i razgovarati o iskustvu ekstenzivnog čitanja
* osmisliti, napisati i prezentirati kratku predstavu vodeći se konkretnim uputama sa PPT
* izraziti kako mu/joj je bilo raditi u grupi vodeći se pitanjima
* samostalno procjeniti svoj rad tijekom radionice i uvidjeti što i koliko je naučio/la

**KLJUČNI POJMOVI:** *Movie versus book; Horror and Mystery, Puzzlemaker, Quizzlet; Short Play(...)*

**POTREBNI MATERIJALI**:

* Kompjuter, laptop, tablet ili mobitel
* Projektor ili pametna ploča
* Internetska veza
* Oxford Reading Club i pojedinačni pristupni digitalni kodovi
* Slušalice (opcionalno)
* Radni listići uz radionicu (Vidi prilog)

PRIJEDLOG TIJEKA AKTIVNOSTI (Lesson 1):

1. Učenik/ica u grupi provodi jednu od uvodnih aktivnosti- razgovara o Shakespearovom citatu i/ili razlikama između čitanja knjige ili gledanja filma.
2. Učenik/učenica gleda kratke najave filmova, nakon čega odgovarajuće naslove traži unutar kolekcija Dominoes ili Bookworms. O istima u grupi diskutira vodeći se zadanim pitanjima.
3. Učenik/ica pregledava kolekcije Dominoes ili Bookworms te pronalazi primjere naslova koji pripadaju određenom žanru (Mystery&Horror).
4. Učenik/učenica u malim grupama bira tri naslova navednog žanra kojeg zapisuje na papirić. Naslov koji se pojavi najviše puta je onaj kojeg će grupa čitati.
5. Učenik/ica u grupama daje i snima (opcionalno) pretpostavke o sadržaju knjige i/ili pojedinačnih poglavlja.
6. Učenik/ica čita određeni dio naslova (koliko stigne).
7. Za vrijeme čitanja, učenik/ica pronalazi nepoznate riječi, podcrtava najzanimljivije dijelove i rješava zadatke (opcionalno).
8. Potom, učenik/ica u grupi komentira pročitano i objašnjava zašto je podcrtao/la određene dijelove.
9. Učenik/ica individualno ili u svojoj grupi izrađuje kviz ili križaljku koristeći svoju listu riječi i vodeći se uputama. (Ovaj zadatak je također opcionalan i ovisi o tom koliko imaju vremena do kraja sata.) Potom, međusobno rješavaju kvizove i križaljke.
10. Učenik/ica ostatak naslova čita u sklopu istraživačke aktivnosti doma. Nakon čitanja, piše kratki sažetak. (prilog Story Summary)

PRIJEDLOG TIJEKA AKTIVNOSTI (Lesson 2):

1. Učenik/ica u grupi komentira i diskutira o pročitanom vodeći se bilješkama (Story Summary).
2. Učenik/ica u grupi osmišljava i piše kratku predstavu vodeći se zadanim uputama i proučavajući primjere kratke predstave.
3. Učitelj/ica nadzire aktivnost i pruža potrebnu pomoć i potporu.
4. Učenik/ica u svojoj grupi izvodi kratku predstavu pred ostatkom razreda.
5. Učenik/ica unutar grupe razgovara o iskustvu pripremanja i izvođenja predstave vodeći se zadanim pitanjima.
6. Učitelj fotografira i/ili snima kratku predstavu, a snimke šalje na mail: **strana-izdanja@profil-klett.hr**